open-index/open-wikipedia-markdown huggingface dataset:
Sándor Tóth (muzikalkantisto)

**Sándor Tóth** [ŝAndor tOt], laŭ hungarlingve kutima nomordo **Tóth Sándor** estas hungara muzikalkantisto, aktoro, voĉoaktoro.
eta|
Sándor Tóth naskiĝis la  en Medgyesegyháza.

## Biografio 
Sándor Tóth maturiĝis en mezlernejo en 1985, dum la lernejaj jaroj li estis amatora lerneja aktoro. Li studis en aktorlernejo de Teatro Magyar, poste li akiris aktoran diplomon en Altlernejo pri Teatro kaj Filmo en 1992. Lia ĉefinstruisto estis Péter Huszti. Dénes Gulyás direktis lin al kantadaj roloj. Inter 1992–2000 li estis membro de Nacia Teatro (Budapeŝto), poste de Teatro Magyar ĝis 2017, sed li ofte estis gastaktoro en aliaj teatroj. Li ricevis teatrajn premiojn inter 1997-2013. Liaj inaj idoj naskiĝis en 1996 kaj 2001.

## Liaj teatraj roloj (elekto) 
* William Shakespeare:
** Makbeto - titolrolo
** Reĝo Lear - duko Cornwall
** Othello - Cassio
** *Dekdua Nokto aŭ Epifanio : aŭ kiel vi volas* - Orsino
** Somermeznokta sonĝo - Demetrius
* Molière:
** Georgo Dandin - Klitander
** Tartufo - Valér
* George Bernard Shaw-Alan Jay Lerner: My Fair Lady - Freddy
* Imre Madách: La tragedio de l' homo - Ádám (inter aktoj 4-12, ĉefrolo)
* Ede Szigligeti: *Liliomfi* - titolrolo
* József Katona: *Bánk bán* - Ottó
* Arthur Laurents: West Side Story - Tony
* János Bródy: *István, a király* titolrolo

## Liaj kinaj filmaj roloj (elekto) 
* *Ballagó idő* (1975) - Pisti
* Levente Szörényi-János Bródy: *Veled, Uram!* (2000)
* *Férfiakt* (2006)
* *Elk*rtuk* (2021) - Lajos
* en eksterlandaj filmoj hungaraj voĉoj ekzemple de Simon Baker, John Lennon, Billy Zane

## Liaj filmaj roloj (elekto) 
* *Júdea helytartója* (1991)
* *Árpád népe* (2006) - Mór
* *Holnap tali!* (serio, 2016) - patro de Lara
* *Doktor Balaton* (serio, 2021) - oficisto

## Fontoj 
* hungarlingva biografio kun foto
* hungarlingva biografio kun foto 
* hungarlingva biografio kun foto

## Referencoj 
Kategorio:Hungaraj muzikalkantistoj
Kategorio:Hungaraj aktoroj
Kategorio:Hungaraj voĉoaktoroj
Batalo je Habartov

**Batalo je Habartov** estis la unua armita konflikto inter ĉeĥoslovakaj ĝendarmoj kaj sudetgermanoj. Iam ĝi estas markata kiel la unua batalo de la Dua Mondmilito.

## Resumo de la eventoj 
En la jaro 1938 vivis en Habartov 3135 loĝantoj, el tio 207 ĉeĥoj. Deĵoris ĉi tie kvar ĝendarmoj: praporĉiko Jan Koukol (komandanto), deĵorestro Jan Pardus, deĵorestro Antonín Křepela, deĵorestro Matěj Příbek. En la ĝendarmaran stacion pase de la jaro venis kelke da anonimoj, kiuj minacis al la ĝendarmoj (ĉefe al Pardus). La 12-an de septembro la situacio en Habartov estis streĉita. En vojkruciĝoj estis disstarigitaj patroloj de la tiel nomataj ordneroj.

Matene la 13-an de septembro okazis al la unua incidento. Deĵorestro Pardus renkontis survoje el la oficejo por cigaredoj kun homamaso de germanoj. Li ĝisatendis de ili ofendojn, sed dum li ne estis atakita. La situacio en la municipo malrapide pliakriĝis. La germanoj komencis prepariĝi al batalo kontraŭ la ĝendarmoj. En la turo de preĝejo aperis regna flago kun hokokruco. Pardus kaj Koukol ekiris al la municipa ofico, por ke ili alportu ordon. Neniu dum ekkuraĝis kontraŭ ili kaj ili atingis la lokon nevunditaj. Sed ĉi tie la situacio minacis superkreski en armitan kunpuŝiĝon. Ambaŭ ĝendarmoj revenis en la stacion. Tien akompanis ilin la germana homamaso. Tiu parte disiris antaŭ la stacio.

Parto de la ribelintoj enpenetris en la konstruaĵon kaj eltiris de tie Růžena Pardusová (la edzino de ĝendarmo Pardus). Tiu estis forkondukita en sian loĝejon, kie ŝi estis malliberigita. La germanoj postulis kapitulacon de la ĝendarmoj. La rezulto estis interpafado de la ĝendarmoj kontraŭ la germanoj, kiuj enpenetris en la konstruaĵon. Dum tiu ĉi interpafado mortis Jan Koukol kaj komandanto de la ribelintoj Otto Plass. Deĵorestro Příbek estis vundita. La germanoj estis elpelitaj el la stacio.

Antaŭ la stacio estis alkondukita Růžena Pardusová, kiu estis antaŭe linĉita. Al la ĝendarmoj estis donita ultimato – se ili ne faldos la armilojn, ŝi estos pafmortigita. La ĝendarmoj poste komencis sen armiloj eliradi, la unua Příbek, la dua Křepela kaj fine Pardus. Pardus estis tuj pafita kaj ĵetiĝis sur lin la homamaso. La atako estis kruela; ekzemple estis en liaj aŭrikloj tratruigitaj hokokrucoj.

Ĉirkaŭ la 14-a horo en la municipon alveturis aŭtobuso kun 11 ĝendarmoj. Tiuj tuj komencis batalon kontraŭ la germanoj (dum tio estis mortigitaj ĝendarmoj Roubal kaj Černý). La germanoj estis forpelitaj al fuĝo. Poste estis trovita la korpo de ĝendarmo Křepela, kiu estis torturita.

## Referencoj 
Harbatov
Harbatov
Harbatov
Kategorio:Eventoj en Regiono Karlovy Vary
Kategorio:Habartov
Harbatov
Kategorio:13-a de septembro
Kategorio:Bataloj en ĉeĥoslovaka limregiono (1938–1939)
Lítov

**Lítov** () estas vilaĝo en Ĉeĥio, parto de urbo Habartov, troviĝanta en distrikto Sokolov. Ĝi troviĝas proksimume 3&nbsp;km sudokcidente de Habartov. Estas ĉi tie registritaj 39 adresoj. En la jaro  ĉi tie daŭre vivis .

**Lítov** estas ankaŭ nomo de katastra teritorio kun areo 5,03&nbsp;km².

## Historio 
La unua skribmencio pri la vilaĝo devenas el la jaro 1378.

## Loĝantaro
## Pluaj fotoj 

Lítov zámek září 2020 (2).jpg|Kastelo
Lítov pension U zámku září 2020 (1).jpg|Pensiono U zámku

Kategorio:Habartov
Kategorio:Vilaĝoj en distrikto Sokolov
Kategorio:Setlejoj en Sokolova baseno
Kategorio:Eksaj municipoj en Ĉeĥio
Ekofeminismo

**Ekofeminismo** (skribita foje **Eko-feminismo)** estas doktrino filozofia, socia, ekonomia, spirita, feminisma kaj media kiu indikas ligon inter feminismo kaj media justeco. La termino estis kreita en 1974 de la franca pensulo Françoise Dubois.

Ekofeminismo ligas malsamajn studkampojn, kaj transpontas malsamajn doktrinojn. Ĝia ĉefa hipotezo kaj instruo estas la ekzisto de ligo inter la subpremo de virinoj kaj damaĝo al naturo, aŭ inter daŭripovo kaj la ekzisto de egalaj rilatoj, kaj sociaj kaj leĝaj, inter virinoj kaj viroj. Ĉi tiu tuta argumento de ne-egalecaj rilatoj kiel seksismo, rasismo kaj speciismo devenas de la koncipa konstruo, kiu estas konsiderata vireca kaj esprimiĝas per la ekspluatado de la medio kaj nerespondeca regado sur ĝi.

Ekofeminismo montras la ligon inter la kapitalisma kaj la patriarkeca sistemoj per la maniero kiel ili ekspluatas virinajn populaciojn, triamondajn loĝantojn, bestojn kaj naturresursojn.

## Ekofeministoj 
* Françoise Dubois - franca feministo, elpensis la esprimon ekofeminismo.
* Helen Ajalon - eko-feminisma kaj plurmedia artisto, kiu ankaŭ traktis vaste kun temoj rilataj al la statuso de virinoj laŭ religioj kaj feminismo en religiaj socioj.
* Marty Kill - veganisto kaj aktivulo pri bestaj rajtoj, ekofeminisma esploristo.
* Carol Adams - vegana usona verkisto, ekofeminisma teoriulo kaj bestaj-rajtoj-aktivulo.
* Mary Sharon - artisto israela/franca, en la kampo de plurmedia, eko-feminisma, multaj ankaŭ traktis temojn rilatantaj al la Statuso de Virinoj
* Annette Kolodny - usona feminisma esploristo kiu esploris kaj skribis en ŝiaj du libroj pri la feminigo de la lando kaj ĝia okupo en Usono.

## Vidu ankaŭ 
* Ekologio
* Ekocentrismo
* Scienco kaj sekso

## Eksteraj ligiloj 
Kategorio:Medio
Kategorio:Feminismaj movadoj kaj ideologioj
Úžlabí

**Úžlabí** estas vilaĝo en Ĉeĥio, parto de urbo Habartov, troviĝanta en distrikto Sokolov. Ĝi troviĝas proksimume 1&nbsp;km okcidente de Habartov. Estas ĉi tie registritaj 24 adresoj. En la jaro  ĉi tie daŭre vivis .

Úžlabí situas en de katastra teritorio **Habartov** kun areo 12,7&nbsp;km².

## Loĝantaro
Kategorio:Habartov
Kategorio:Vilaĝoj en distrikto Sokolov
Kategorio:Setlejoj en Sokolova baseno
Kategorio:Setlejoj en Ercmontaro en Ĉeĥio
HEC Paris, Doho

**HEC Paris, Doho** (HEC Doho) estas translokigita kampuso de HEC Paris, situanta en Doho, la ĉefurbo de Kataro.

## Komenco 
HEC Doho estas la rezulto de interkonsento inter HEC Paris, gvida franca komerca lernejo, kaj Qatar Foundation, neprofitcela organizo kreita en 1995 fare de la Emiro de Kataro Ŝejko Hamad bin Ĥalifa Al Thani kaj lia edzino, Ŝejkino Moza bint Nasser al-Missned. La origina nomo estis HEC Paris in Qatar (la sama en la araba), kaj nur en la 2020-aj jaroj oficiale ŝanĝiĝis al nova formo HEC Paris, Doha.

## Programoj 
HEC Doho ofertas kvar specojn da programoj.

### Programo «Executive MBA international» 
La internacia programo «Executive MBA» (aŭ «EMBA», Komerca Administrado) ofertita ĉe HEC Kataro estas intensa kurso daŭranta de 13 ĝis 16 monatoj por altrangaj oficistoj, kiuj jam akiris gravan profesian sperton en sia kampo.

Ĉiuj kandidatoj elektas «ĉefan» (specialan temon) kiam ili eniras la programon por permesi al ili disvolvi pli specifajn kaj celitajn kapablojn. Ili ankaŭ estas invititaj starigi praktikan profesian projekton (ekzemple projekton de komerca transpreno) sole aŭ en teamo.

Studentoj de HEC Kataro havas la eblecon kompletigi partojn de la programo en la kampuso de HEC Paris.

EMBA-kursoj ĉe HEC Kataro estas instruitaj de internaciaj instruistoj ekskluzive en la angla.

### Magistra programo 
HEC Doho ankaŭ ofertas 18-monatan partatempan magistran programon («Mastère spécialisé») specialiĝantan pri strategia komerca administrado. Kandidatoj por ĉi tiu diplomo kompletigas 14 kurs-modulojn kaj verkas tezon pri temo rilata al sia pasinta aŭ nuna profesia sperto, aŭ siaj estontaj aspiroj.

### Malfermaj programoj 
HEC Doho ofertas mallongperspektivajn intensajn trejnadprogramojn por aktivaj oficistoj dezirantaj rapide akiri scion pri aparta kampo. Ĉiuj klasoj estas instruitaj en la angla.

Ĉi tiuj programoj daŭras inter 2 tagoj kaj unu monato, kaj fokusiĝas al temoj kiel «komerca administrado en krizaj tempoj» aŭ «negocaj strategioj».

### Specifaj programoj 
HEC Kataro ofertas al kompanioj la eblecon difini specifajn programojn celantajn plibonigi la kapablojn de siaj ekzekutivoj laŭ la specifaj bezonoj de ĉiu kompanio.

## Kampuso 
La ejo de HEC Doho situas en la tiel nomata «Tornado Tower» en la koro de la financa centro «West Bay» de urbo Doho.

## Studentaro 
La granda plimulto de la studentaro de HEC Doho konsistas el oficistoj kaj manaĝeroj kun pluraj jaroj da profesia sperto. Antaŭ ol eniri la lernejon, la plimulto de la partoprenantoj okupis altrangajn postenojn en grandaj kompanioj en Proksima Oriento.

## Referencoj 
## Vidu ankaŭ 
* HEC Paris
* Qatar Foundation

## Eksteraj ligiloj 
* 

## Tradukfonto 
Kategorio:Edukaj organizaĵoj en Kataro
Kategorio:HEC Paris
Ivan Sergejev

**Ivan Vladimiroviĉ SERGEJEV** (mortinta 61-jaraĝa en 1964 en Moskvo) estis rusia esperantisto. Li verkis la libron Fundamentoj de Esperanto en 1961.

## Referencoj 
Kategorio:Rusiaj esperantistoj
Kategorio:Mortintoj en 1964
Miklós Tóth-Máthé

**Miklós Tóth-Máthé** [miklOŝ tOt-mAtE], laŭ hungarlingve kutima nomordo **Tóth-Máthé Miklós** estis hungara aktoro, verkisto. Lia origina nomo estis (laŭ hungarlingve kutima nomordo) *Tóth Miklós Gyula*.
eta|
Miklós Gyula Tóth naskiĝis la  en Tiszalúc, li mortis la  en Debrecen.

## Biografio 
Miklós Tóth frekventis kalvinanajn kolegiojn en Sárospatak kaj Debrecen, fine gimnazion jam laŭ vespera lernado en Miskolc. Tage li estis laboristo, sed li frekventis ankaŭ aktorlernejon. Li estis aktiva dum la Hungara revolucio de 1956. Li akiris aktoran diplomon en Altlernejo pri Teatro kaj Filmo en 1961. Liaj plej gravaj instruistoj estis Géza Pártos, Mária Sulyok, Lajos Básti kaj Magda Olthy. Li estis aktoro 9 jarojn en Teatro Petőfi (Veszprém), Teatro Jókai (Békéscsaba), Teatro Kisfaludy, Teatro Thália (Budapeŝto) kaj Gaja Teatro, poste li jam kiel Miklós Tóth-Máté iĝis verkisto. Li ricevis premiojn inter 1996-2018. Li edziĝis en 1964, filino naskiĝis, fine divorcis kaj denove edziĝis en 1977. La 2-a edzino naskis 3 gefilojn, sed ŝi mortis en 2003.

## Liaj teatraj roloj (elekto) 
* Anton Ĉeĥov: Tri fratinoj – Soljonij
* Victor Hugo: *Marion de Lorme* – Ludoviko la 13-a
* Endre Fejes: *Rozsdatemető* – Béla Sápadt
* Mihály Vörösmarty: *Csongor és Tünde* – sciencisto
* Mór Jókai:
** *A fekete gyémántok* – Péter Szaffrán
** *A kőszívű ember fiai* – Haynau

## Liaj filmaj roloj (elekto) 
* *Fény a redőny mögött* (1966)
* *A múmia közbeszól* (1967)
* *A Hamis Izabella* (1968)

## Liaj libroj (elekto) 
* *A csokornyakkendős* (noveloj, 1980)
* *Isten trombitája, „Megszámlálta futásodat”* (romanetoj, 1981)
* *A szabadság nótáriusa* (romano, 1987)
* *A fekete ember* (3 dramoj, 1989)
* *Méliusz* (dramo, 1994)
* *Figuránsok* (romano, 1994)
* *Trans la seĝo* (noveloj en Esperanto, 1997)
* *Lomtalanítás* (noveloj, 1998)
* *Hiányod hűsége* (poemoj, 2006)
* *Tűz és kereszt* (7 dramoj, 2010)
* *A rögöcsei csoda* (6 komedioj, 2013)
* *A pap fia* (poemoj, noveloj, 2015)
* *Számadással Istennek tartozom* (romano, 2017)

## Liaj scenarlibroj 
* *Haláli történetek* (1991)
* *A rögöcsei csoda* (2014)
* *Kossuth papja* (2015)

## Fontoj 
* hungarlingva biografio kun foto 
* hungarlingva biografio kun foto
* roloj

## Referencoj 
Kategorio:Hungaraj aktoroj
Kategorio:Hungaraj verkistoj
Krajková

**Krajková** () estas municipo en Ĉeĥio troviĝanta en distrikto Sokolov, proksimume 10 kilometrojn nordokcidente de Sokolov. Vivas ĉi tie  ().

## Naturrilatoj 
Krajková etendiĝas sur deklivoj de cismontaro de Ercmontaro sinkantaj direkte al Sokolova baseno. Komune kun ĉirkaŭaj domaroj ĝi situas sur mikaj ardezoj de ercmontara fundamento. Tra la municipo trafluas rojo Dolinský potok, en la katastro de municipo troviĝas akva rezervujo Horka.

## Historio 
La unua skribmencio pri la municipo devenas el la jaro 1350.

Krajková estis konata en la 19-a jarcento kaj komence de la 20-a jarcento precipe pro sia punta produktado, en kiu ĝi havis riĉan tradicion.

La 15-an de septembro 1938 estis en la municipo en la tagoj de henleinana puĉo pafmortigita fare de soldato de la germana nacieco kvin ĉeĥooslovakaj soldatoj kaj unu ĝendarmo. Rememoro de tiu ĉi evento estas memortabulo sur konstruaĵo de municipa ofico en Krajková. Estas ĉi tie indikitaj la nomoj de la falintaj soldatoj.

## Loĝantaro 
## Partoj de municipo 
* **Krajková** (katastra teritorio (k. t.) *Krajková*)
* Anenská Ves (k. t. *Hrádek u Krajkové*)
* Bernov (k. t. *Leopoldovy Hamry*)
* Dolina (k. t. *Dolina u Krajkové*)
* Hrádek (k. t. *Hrádek u Krajkové* kaj *Markvarec u Krajkové*)
* Květná (k. t. *Květná u Krajkové*)
* Libnov (k. t. *Libnov*)

## Memorindaĵoj 
* Preĝejo de sanktaj Petro kaj Paŭlo
* Statuo de Virgulino Maria
* Niĉa kapeleto de sankta Johano Nepomuka
* Penta kruco kaj dia torturo
* Fontano

## Rilataj artikoloj 
* Sudetgermana ribelo

## Pluaj fotoj 

Krajková bývalá fara listopad 2019.jpg|Eksa paroĥo
Gossengrün, Restaurace na Vrsku.jpg|Restoracio
Krajková obecní úřad listopad 2019 (1).jpg|Municipa ofico
Krajková venkovská usedlost.jpg|Kamparana bieneto
Krajková smírčí kříž a boží muka.jpg|Dia torturo kaj penta kruco survoje al Květná


Kategorio:Municipoj en distrikto Sokolov
Kategorio:Vilaĝoj en distrikto Sokolov
Kategorio:Eksaj urboj de Ĉeĥio
Kategorio:Setlejoj en Ercmontaro en Ĉeĥio
Hind bint Hamad bin Ĥalifa Al Thani

**Hind bint Hamad Al Thani** (naskiĝis ), estas la filino de ŝejĥo Hamad bin Ĥalifa Al Thani (emiro de Kataro de 1995 ĝis 2013) kaj de lia dua edzino Moza bint Nasser al-Missned, kun kiu li havis kvin filojn kaj du filinojn.

## Biografio 
Hind bint Hamad Al Thani ankaŭ estas la fratino de la nuna Emiro de Kataro, Ŝejĥo Tamim bin Hamad Al Thani.

Ŝi havas magistran diplomon pri Homaj Rajtoj de *Universitato-Kolegio de Londono*.

En februaro 2016, Hind bint Hamad Al Thani estis nomumita Administra Direktoro de Qatar Foundation kreita de sia patro kaj prezidata de sia patrino.

En majo 2016, ŝi diplomiĝis de HEC Paris.

## Referencoj 
## Vidu ankaŭ 
* Hamad bin Ĥalifa Al Thani
* Moza bint Nasser al-Missned
* Qatar Foundation

## Tradukfonto 
Kategorio:Kataranoj
Chiswick

**Chiswick** (/ˈtʃɪzɪk/ (ĈIZ-ik) estas distrikto de Okcidenta Londono, Anglio. Ĝi enhavas ''Hogarth's House*, nome iama rezidejo de la angla artisto de la 18-a jarcento William Hogarth; *Chiswick House*, nov-paladianisma vilao konsiderita unu el la plej fajnaj en Anglio; kaj *Fuller's Brewery*, nome unu el la plej grandaj kaj plej malnovaj bierfarejoj de Londono. Ĉe meandro de la rivero Tamizo uzata por konkurenca kaj distra remado, kun kelkaj remadkluboj ĉe la riverbordo, la fina loko por la Boata Konkurenco estas ĝuste malsupren laŭrivere de la Ponto Chiswick.

Havinta bonan komunikadon kun Londono, Chiswick iĝis populara kampara retirejo kaj parto de la ĉeurba kreko de Londono fine de la 19-a kaj komenco de la 20-a jarcentoj. Poste la ĉefurbo pli kaj pli absorbis la iaman paroĥejon. La nuna centro por vendejoj kaj restoracioj estas *Chiswick High Road*.

Homoj kiuj loĝis en Chiswick estis la poetoj Alexander Pope kaj W. B. Yeats, la itala poeto kaj revoluciulo Ugo Foscolo, la impresionista pentristo Camille Pissarro, la romanisto E. M. Forster, rok-muzikistoj Pete Townshend, Ian Gillan kaj John Entwistle, kaj teatra reĝisoro Peter Brook.

## Notoj 
## Bibliografio 
* Baker, T. F. T.; et al. (1982). A History of the County of Middlesex: Volume 7: Acton, Chiswick, Ealing and Brentford, West Twyford, Willesden. Chiswick: Growth. British History Online.
* Clegg, Gillian (1995). *Chiswick Past*. Historical Publications. ISBN 0-94866-733-8.
* Cherry, Bridget; Pevsner, Nikolaus (1991). *The Buildings of England''. London 3: North West. London: Penguin Books. ISBN 978-0-14-071048-9. OCLC 24722942.

Kategorio:Distriktoj de Londono
De Grote Geschiedenisquiz

**De Grote Geschiedenisquiz** (laŭvorte en Esperanto: *la granda historiokvizo*) estis de 2002 ĝis 2018 nederlanda televida programo produktita de NTR. Ĝi estis ĉiujara kvizo pri diversaj temoj rilate historion.

## Eksteraj ligiloj 
* De Grote Geschiedenisquiz, NTR

Kategorio:Televidaj programoj
69565 Giulioscarfi

'*69565 *Giulioscarfi'''* estas asteroido de la ĉefa asteroida zono, malkovrita la  de la italaj astronomoj Paolo Pietrapiana kaj Luigi Sannino elde la Observatorio Monte Viseggi en La Spezia (Italio).

## Nomo 
Ĝi estis nomita en honoro de Giulio Scarfi, itala amatora astronomo, kiu malkovris tri asteroidojn. Li planis, fondis kaj konstruis la observatoriojn *Monte Viseggi* kaj *Iota Scorpii''. Scarfi studas la  kaj produktas asteroidajn .

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1998
Considérations sur le gouvernement de Pologne

eta|maldekstre|Portreto de Jean-Jacques Rousseau.

***Konsideroj pri la Registaro de Pollando*** — ankaŭ simple ***La Registaro de Pollando*** aŭ, en la origina franca, ***Considérations sur le gouvernement de Pologne*** (1782) — estas eseo de la svisa filozofo Jean-Jacques Rousseau pri la kreado de nova konstitucio por Pollando (aŭ pli precize, la Pol–Litova Unio). Ĝi reprezentas la lastan klopodon de Rousseau en politika teorio.

Por multaj legantoj, en *La Registaro de Pollando* estas surpriza la grado, laŭ kiu iuj el ties rekomendoj defias la principojn esprimitajn en la plej fama verko de Rousseau *Pri la socia kontrakto*. Kontraŭ la percepto de Rousseau kiel radikalulo — konsidero kutime bazata sur la verko *Pri la socia kontrakto* — en *La Registaro de Pollando* Rousseau montras prudenton kaj konservativismon: "Kiam vi sonĝas pri tio, kion vi deziras akiri, neniam forgesu tion, kion vi povus perdi."

## Bibliografio 
* Richard Fralin. *Rousseau and Representation.* New York: Columbia University Press, 1978.
* Jean-Jacques Rousseau. *The Government of Poland*. Trans. Willmoore Kendall. Indianapolis: Hackett, 1985.
* Jean-Jacques Rousseau. *The Social Contract and Discourses*. Trans. G.D.H. Cole. London: Everyman, 1993.
* Maurice Cranston, *The Solitary Self: Jean-Jacques Rousseau in Exile and Adversity*, University of Chicago Press, 1997, , Preso p. 177 kaj plue

## Eksteraj ligiloj 
* anglalingva traduko de la kompleta teksto

Kategorio:Registaro de Pollando
Kategorio:Verkoj de Jean-Jacques Rousseau
Levente Törköly

**Levente Törköly** [torkoj], laŭ hungarlingve kutima nomordo **Törköly Levente** estas jugoslavia hungara aktoro, voĉoaktoro.

Levente Törköly naskiĝis la  en Senta (Jugoslavio, Vojvodino).
 
## Biografio 
Levente Törköly apartenis al la hungara minoritato en Jugoslavio. Li akiris aktoran diplomon en Arta Akademio de Novi Sad en 1986. Li komencis sian aktoran karieron en hungarlingva teatro en Subotica, kie li restis 4 jarojn. Baldaŭ li ludis en teatro de Novi Sad, Teatro Csiky Gergely (Kaposvár), Teatro Csokonai (Debrecen) kaj en Budapeŝto en la jam ne ekzistanta teatro. Li havis ankaŭ filmajn rolojn ekde 1993.

## Liaj teatraj roloj (elekto) 
* William Shakespeare:
** Hamleto
** Rikardo la 3-a
** Makbeto
** Romeo kaj Julieta
* Ede Szigligeti: *Liliomfi*

## Liaj kinaj filmaj roloj (elekto) 
* Ni neniam mortos! (1993)
* *A temetetlen halott* (2004) - gardisto en prizono
* *A vér és a méz földjén* (2011) - serba oficiro
* en eksterlandaj filmoj hungaraj voĉoj ekzemple de Karl Malden, Bud Spencer
 
## Liaj televiziaj filmaj roloj (elekto) 
* *Mária, Jézus anyja* (1999) - ŝafisto
* *A hortobágy legendája* (2008) - Mihalenkó
* *Eszméletlen* (serio, 2017) - onklo Misa
* *Mintaapák* (serio, 2020-2021) - Károly Agárdi

## Fontoj 
* hungarlingva biografio kun foto
* hungarlingva biografio
* hungarlingva biografio 
* roloj

## Referencoj 
Kategorio:Hungaraj aktoroj
Kategorio:Hungaraj voĉoaktoroj
Kategorio:Jugoslavaj hungaroj
Dolní Rychnov

**Dolní Rychnov** () estas municipo en Ĉeĥio troviĝanta en distrikto Sokolov en Regiono Karlovy Vary. Vivas ĉi tie  ().

## Historio 
La unua skribmencio pri la municipo devenas el la jaro 1309.

## Loĝantaro 
## Minado de karbo 
## Pluaj fotoj 

Dolní Rychnov pohled na obec (1).JPG|Okcidenta parto de la municipo
Dolní Rychnov Husova čp. 38 říjen 2020 (1).jpg|Domo en strato Husova n-ro 38
Dolní Rychnov Husova čp. 50 říjen 2020 (1).jpg|Domo en strato Husova n-ro 50
Dolní Rychnov ulice U hřiště říjen 2020 (1).jpg|Domoj en strato U hřiště

Kategorio:Municipoj en distrikto Sokolov
Kategorio:Vilaĝoj en distrikto Sokolov
Kategorio:Setlejoj en Sokolova baseno
Jaakov Rotblit

**Jaakov "Jankele" ROTBLIT** (hebree: יעקב רוֹטְבְּלִיט; prononco [JaKOV ROT:blit] la familia nomo germanlingve signifas "ruĝa folio"; la 13-a de februaro 1945 en Hajfo) estas israela kantisto-kantoverkisto, kaj ĵurnalisto, kiu estas plej bone konata por lia kontraŭmilita kanto Ŝir LaŜalom .

## Kantverkado 
La unua kanto de Rotblit, "Zemer Ŝekazeh" (זמר שכזה, "Tia Kanto") estis registrita en 1968. Lia dua kanto, "Ŝir LaŜalom" (שיר לשלום, "Kanto al Paco") estis verkita en 1969 kaj fariĝis himno de la israela paca movado. La kanto estis aranĝita al muziko de Jair Rosenblum . Dum lia muzika kariero, Rotblit skribis dekduojn de popularaj kantoj, inter ili la jenon:

* "Ima Adama" (Panjo Ter'),
* "Kama Tov ŜeBata HaBaita" (Kiom bone ke vi revenis hejmen),
* "Ani Roeh Otah BaDereĥ LaGimnasia" (Mi vidas vin laŭ la vojo al la gimnazio),
* "Kafe Turki" (Turka kafo),
* "Ŝabatot VeHagim" (Sabatoj kaj Festotagoj),
* "Ba' MeAhava" (Venas de amo),
* "Aĥrei Estrim Ŝana" (Post dudek jaroj),
* "Ĥoze Leĥ Bracĥ" (Vizisto, fuĝu for),
* "Loaĥ VaGir" (Tabulo kaj kalko),
* "Dvarim ŜeRaciti Lomar" (Aferoj kiuj mi volis diri),
* "Roim Raĥok Roim Ŝakuf" (Vidante fore, vidante trapenetre)
* kaj "Darkenu" (Nia vojo).

Rotblit verkis kantojn por la plej popularaj kantistoj en Israelo, inter ili Arik Einstein, Ŝmulik Kraus, Jehudit Ravic, Ŝalom Ĥanoĥ, Matti Kaspi, Nurit Galron, Riki Gal, Korin Elal, Jehuda Poliker, Ŝlomo Artzi, Miki Gavrielov, Josie Katz, TiSlam, Izhar Aŝdot, Aĥrit HaJamim, Danni Bassan, Jigal Baŝan, Ariel Zilber kaj Ninet Tajeb.

Pluraj artistoj eldonis tutajn albumojn en kunlaboro kun Rotblit, inkluzivanta Arik *BaDeŝe Etzel Avigdor* de Einstein (1971), *Baa MeAhava (venas de amo)* de Jehudit Ravic (1987), samnoma albumo de Danni Bassan (1986), *Galgal Mistovev (turniĝanta rado)* de Ŝmulik Kraus (1982), *Aĥrei Esrim Ŝana* (post dudek jaroj) (1988), *Jedidoti LaSviva* (amikeca al la medio) (1994) kaj *Yom Rodef Yom* (tago sekvas tagon) (2003).

## En Esperanto aperis 
* ''Nia Panjo Ter' - Ima Adama*
* *Kion mi volis diri - Dvarim ŜeRaziti Lomar*
* *Por vidi for por vidi tra - Roim Raĥok Roim Ŝakuf''

## Notoj 
## Eksteraj ligiloj 
Kategorio:Israelaj ĵurnalistoj
Kategorio:Jerusalemanoj
Kategorio:Israelaj kantistoj
79996 Vittoria

'*79996 *Vittoria'''* estas asteroido de la ĉefa asteroida zono malkovrita la  elde la Observatorio San Vittore en Bolonjo (Italio).

Ĝi estas proksima de la orbita resonanco 1:5 kun la Tero.

## Nomo 
Ĝi estas nomita en honoro de *Vittoria Colombini*, dua filo de *Alberto Colombini* kaj *Elena Cuoghi*.

*Oni ne konfuzu kun 12 Victoria''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1999
Kategorio:Malkovrita de Observatorio San Vittore
Anenská Ves

**Anenská Ves** () estas vilaĝo en Ĉeĥio, parto de municipo Krajková, troviĝanta en distrikto Sokolov. Ĝi troviĝas proksimume 1,5&nbsp;km sudoriente de Krajková. Estas ĉi tie registritaj 14 adresoj. En la jaro  ĉi tie daŭre vivis .

Anenská Ves situas en katastra teritorio **Hrádek u Krajkové** kun areo 4,02&nbsp;km².

## Historio 
La unua skribmencio pri la vilaĝo devenas el la jaro 1784.

## Loĝantaro 
## Pluaj fotoj 

Annadorf (Gossengrün) (2).jpg|Anenská Ves
Annadorf (Gossengrün) (1).jpg|Anenská Ves
Annadorf (Gossengrün) (4).jpg|Anenská Ves
Anenská Ves u Krajkové.jpg|Anenská Ves

Kategorio:Krajková
Kategorio:Vilaĝoj en distrikto Sokolov
Kategorio:Setlejoj en Ercmontaro en Ĉeĥio
Hillel Omer

**Hillel OMER** (, la 4-an de aŭgusto 1926 - la 30-an de junio 1990), estis israela poeto kaj porinfana verkisto. Lia plumnomo estis **Ain Hillel** .

## Vivo 
Hillel Omer naskiĝis en kibuco Miŝmar HaEmek en la Valo de Jizre'el. Lia patro ŝanĝis sian familian nomon, Kotovitz al Ogni. Li batalis en la Palmaĥ dum la arab-israela milito de 1948. De 1954 ĝis 1969 li estis la ĉefa pejzaĝarkitekto de Jerusalemo.

## Verkado 
Lia poemo, *Hanesher* (*La aglo*), estis verkita en Biblia hebrea, sed esprimas la dubojn kaj seniluziigojn de la dudeka jarcento.

La verkado de Omer estis tradukita en la anglan, francan, germanan, grekan, hungaran, hispanan kaj rusan. Inter liaj plej famaj komponaĵoj estas "Kial la zebro vestas piĵamon" (1959) kaj "Onklo Simĥa" (1964).

### Poezio 
* La tagmeza lando, Sifrijat Poalim, 1950 [Eretz Ha-Cohorajim]
* Nisra, la aŭtoro, 1962 [Nisra]
* Ĉasanta frenezo, Am Oved, 1964 [Teruf Toref]
* Elogio, Hakibuc HaMeuĥad, 1973 [Hodajah]
* Parolu, Hakibuc HaMeuĥad, 1980 [Dabri]
* Josef kaj la edzino de Potifar, Hakibuc HaMeuĥad, 1982 [Yossef Ve-Eŝet Potifar]
* Ĝis nun, Hakibuc HaMeuĥad, 1983 [Ad Ko]
* Bluo kaj dornoj, Sifrijat Poalim, 1987 [Tĥelet Ve-Kocim]
* Fabeloj de Holon, Sifrijat Poalim, 1991 [Mishlei Holon]

### Porinfanaj verkoj 
* Kial la zebro vestas piĵamon?, Sifrijat Poalim, 1959 [Lama Loveŝet Ha-Zebro Piĵama]
* Eksterlande, Eksterlande!, Sifrijat Poalim, 1960 [Hutz La-Aretz, Hutz La-Aretz]
* Neniu povas vidi min, Massada, 1967 [Oti Lir'ot Af Eĥad Lo Jaĥol]
* Onklo Simĥa, Hakibuc HaMeuĥad, 1969/99 [Dodi Simha]
* Mi estas parulio, Hakibuc HaMeuĥad, 1970 [Ani Pashosh]
* Bonan matenon, Hakibuc HaMeuĥad, 1971 [Boker Tov]
* Bulbul, kial?, Massada, 1972 [Bulbul, Lama Kacha?]
* Birdeto, eta birdo, Hakibuc HaMeuĥad, 1973 [Rom Ciporim Ciporim Tzip]
* Ĝirafo en bluaj ĝinzoj, Hakibuc HaMeuĥad, 1976 [Giraf Esti-Ĝinzoj Kahol]
* la voĉo de onklo Simĥa, Hakibuc HaMeuĥad, 1976 [Kol Dodi Simĥa]
* Kiel fartas Vi S-ino Kokcinelo?, Am Oved, 1977 [Ŝalom Laĥ Para Moŝe Rabenu]
* De muŝo al elefanto, Keter, 1977 [Mi-Zvuv Ve-Ad Pil]
* Rakonto pri katoj, Keter, 1977 [Ma'ase Be-Ĥatulim]
* "Yossi, lerta infano de Mio", Massada, 1978 [Yossi Jeled Ŝeli Muclaĥ]
* "Nekredebla", Ministerio pri edukado, 1978 [Lo Jeuman]
* Kiam onklo Simĥa kantas, Cionista Konfederacio, 1984 [Ke-Ŝe Dod Simha Ŝar]
* "Mi estas parulio, certe kaj eble", Hakibuc HaMeuĥad, 1987 [Ani Paŝoŝ Betaĥ Ve-Ulaj]
* La libro de Skribaĉa-kantoj, R. Sirkis, 1988 [Sefer Ha-Kiŝkuŝŝirim]
* Nubo en mia mano, Sifrijat Poalim, 1989 [Anan Ba-Yad]
* Ĝi okazis al cervido, Kinneret, 1989 [Ma'ase Be-Ofer Ajalim]
* Granda libro de Ain Hillel, Am Oved, 1992 [Ha-Sefer Ha-Gadol Ŝel Ain Hillel]
* Kibuca aventuro, Londono, F. Warne, 1963

## En Esperanto aperis 
* ''Joĉjo mia talenta fil' - Yossi Jeled Ŝeli Muclaĥ*

## Por plua legado 
* *La Moderna hebrea Poemo per ĝi mem, en la angla'' (2003)

## Referencoj 
Kategorio:Israelaj poetoj
Kategorio:Israelaj verkistoj
Kategorio:Israelaj porinfanaj verkistoj
Ambattur

**Ambattur** () estas urbego en distrikto de Ĉenajo, en  subŝtato Tamilnado en sudaorienta Barato. Ĝi apartenas al urbaro de Ĉenajo.
eta|maldekstre|

## Geografio 
Ambattur situas tute apud Ĉenajo sen marbordo. Tiu menciita urbo (ankaŭ subŝtata ĉefurbo) troviĝas nur 6, Tirupatio 99, Salem (Barato) 271, Bengaluro 281, Mumbajo 1020, Kolkato 1364, tutlanda ĉefurbo Delhio 1754 kilometrojn (aere) https://www.distancefromto.net/.
eta|

## Demografio 
En 2011 Ambattur havis 466,205 da loĝantoj. En la 1970-aj jaroj Ambattur atingis la internacian kvalifikon urbego (pli granda, ol cent mil), nun ĝi estas preskaŭ metropolo.

## Historio 
Ambattur origine estis vilaĝo kun grandaj agrikulturaj bienoj. Baldaŭ ĝi transformiĝis al industria zono, kie oni produktis aŭtojn kaj biciklojn. Pro la industrio alvenis amase homoj. Dum la inundoj en 2015 en Ambattur la situo ne estis tiel danĝera, ol en la najbara Ĉenajo.

## Ekonomio 
La ekonomio de Ambattur estas plejparte industria, kiu komenciĝis en 1964. Nuntempe oni produktas eĉ tankojn, krome ekzistas tekstilaj produktoj fare de virinoj. 

## Religio 
La ĉefa religio en Ambattur estas hinduismo (86,53%), poste islamo (3,68%) kaj kristanoj (8.95%).

## Eduko 
En Ambattur pluraj kolegioj funkcias, la pli gravaj edukejoj troviĝas en Ĉenajo.
eta|maldekstre|

## Trafiko 
Ambattur estas bone ligita voje kaj fervoje al Ĉenajo. Estas 2 stacidomoj: por pasaĝeroj respektive por varoj. Enurbe kaj al Ĉenajo kune kun ties urbaro aŭtobusoj trafikas. La flughaveno funkcias ĉe Ĉenajo.

## Klimato 
Ambattur havas savanoklimaton laŭ klimata klasifiko de Köppen kun musono. Averaĝe pluvas jare po 1383 mm. En ĉiuj monatoj pluvas, tamen en la dua duonjaro pli ofte. La averaĝa temperaturo estas 29 °C kaj varias inter 24-33 °C.
eta|Plia konstruaĵo, la loka teknologia parko.

## Vidindaĵoj 
* pluraj preĝejoj
* pluraj specioj de birdoj loĝas ĉirkaŭ Ambattur

## Fontoj 
* WikiTrans

Kategorio:Urboj de Barato
Kategorio:Urboj de Tamilnado
Bernov

Nomon **Bernov** havas pluraj setlejoj:
* Bernov (Nejdek), parto de urbo Nejdek en distrikto Karlovy Vary
* Bernov (Krajková) (germane: Bernau), parto de municipo Krajková en distrikto Sokolov
* Bärnau (ĉeĥe: Bernov), urbo en Supra Palatinato en distrikto Tirschenreuth
* Zákoutí (Blatno) (germane: Bernau), antaŭa geografia nomo de municipo
Bernov (Krajková)

**Bernov** () estas vilaĝo en Ĉeĥio, parto de municipo Krajková, troviĝanta en distrikto Sokolov. Ĝi situas en Naturparko Leopoldovy Hamry. Estas ĉi tie registritaj 8 adresoj. En la jaro  ĉi tie daŭre vivis .

Konsisto de la vilaĝo estas ankaŭ teritorio de la eksa domaro Leopoldovy Hamry (), kiu situis nordokcidente de Květná. La domaro pereis en konekso kun konstruado de valbaraĵo Horka en duono de la 1960-aj jaroj.

Bernov situas en katastra teritorio **Leopoldovy Hamry** kun areo 12,8&nbsp;km².

## Naturrilatoj 
Krajková etendiĝas sur deklivoj de cismontaro de Ercmontaro sinkantaj direkte al Sokolova baseno. Komune kun ĉirkaŭaj domaroj ĝi situas sur mikaj ardezoj de ercmontara fundamento.

## Historio 
La unua skribmencio pri la vilaĝo devenas el la jaro 1654.

La viroj perlaboris kiel arbohakistoj aŭ ili okupiĝis per produktado de perlamotaj butonoj. Restoj de konkoj por la produktado de la perlamotaj butonoj eblas trovi en la domaro kaj pli vasta ĉirkaŭaĵo. La virinoj plimulte laboris hejme, kiel hejmaj laboroj ili ofte produktis puntojn.

## Loĝantaro 
## Memorindaĵoj 
Ununura arkitektura memorindaĵo estas domo n-ro 5 el la jaro 1799. Temas pri plektita konstruaĵo kun tipa trabfakaĵo en la ŝildoj. En tiu ĉi domo vivis proksimume ekde la jaro 1965 František Hořava kun sia edzino, la akademia arkitekto de Brno.

## Pluaj fotoj 

Bernov chalupa listopad 2019 (3).jpg|Bernov
Bernov listopad 2019 (1).jpg|Bernov
Bernov u Krajkové (1).jpg|Bernov
Bernov pozůstatek stavení.JPG|Restaĵo de konstruaĵo

Kategorio:Krajková
Kategorio:Vilaĝoj en distrikto Sokolov
Kategorio:Setlejoj en Ercmontaro en Ĉeĥio
Scienca kaj Teknologia Parko de Kataro

La **Scienca kaj Teknologia Parko de Kataro** () estas entreprena "kovilo" por ekfirmaoj situantaj en Kataro. La subtenaj programoj de *QSTP* helpas al kompanioj evoluigi kaj komercigi siajn teknologiojn.

La *QSTP* situas ĉe Qatar Foundation, Education City, apud kampusoj de pluraj universitatoj. Ĝia celo estas altiri kompaniojn kaj entreprenistojn el la tuta mondo, kaj instigi ilin evoluigi kaj komercigi sian teknologion en Kataro.

Inter la unuaj membroj de *QSTP* troviĝas EADS, ExxonMobil, General Electric, Microsoft, Shell kaj Total, kunigante esploradon kaj komercon, akcelante la evoluon de la ekonomio de Kataro.

## Vidu ankaŭ 
* Qatar Foundation
* Education City

## Eksteraj ligiloj 
* 

## Tradukfonto 
Kategorio:Scienco kaj teknologio en Kataro
100445 Pizo

**100445 Pizo** estas  asteroido de la ĉefa asteroida zono  malkovrita la 12-an de septembro 1996 de la itala amatora astronomo Vincenzo Silvano Casulli elde la Observatorio Colleverde di Guidonia en Colleverde, kvartalo de Guidonia Montecelio (Italio).

## Nomo 
Ĝi ŝuldas sian nomon al la itala urbo Pizo, hejmo de la Placo de la Katedralo (aŭ Placo de la Mirakloj) deklarata Monda heredaĵo de Unesko en 1987. En la situejo, estas la Katedralo konstruita inter 1063 kaj 1118 kaj la Oblikva Turo de la 12-a jarcento.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Pizo
Kategorio:Astronomiaj objektoj malkovritaj en 1996
Kategorio:Malkovrita de Vincenzo Silvano Casulli
Lal Bahadur Shastri

**Lal Bahadur Shastri** (naskiĝis la 2-an de oktobro 1904 en *Mughalsarai* kaj mortis la 11-an de januaro 1966, 61-jara, en Taŝkento) estis hindia kaj barata politikisto. Li estis la Ĉefministro de Barato inter 1964 kaj 1966. Antaŭis lin Gulzarilal Nanda kaj sukcedis Indira Gandhi.

Kategorio:Barataj politikistoj
Kategorio:Ĉefministroj de Barato
Chaim Chefer

**Ĥaim ĤEFER** (: la 29-an de oktobro 1925 – la 18-an de septembro 2012) estis poldevena israela kantokomponisto, poeto kaj verkisto. Li skribis por multenombraj komponistoj kaj muzikaj artistoj, tiel kiel por militistaj bandoj. Pluraj de liaj kantoj, inkluzivanta "HaFinĵan" kaj "Haju Zmanim", estas konsideritaj israelaj klasikaĵoj. Li ricevis la Israelan Premion en 1983 kiel rekono pro siaj kontribuaĵoj al israela muziko.

## Vivo 
Haim FEINER (poste ĤEFER) naskiĝis en Sosnowiec, Pollando en 1925 al Judaj gepatroj Issaĥar Feiner, ĉokolada vendisto kaj Rivka Herzberg, dommastrino. Li havis privatan hebrean guverniston. Lia familio elmigris al Palestino en 1936 kaj setlis en Ra'anana. Li komencis verki je la aĝo de 13, partopreninte de nacia konkurso. Li neniam finis mezlernejon kaj aliĝis al la Palmaĥ en 1943. Li partoprenis en kontrabando de enmigrintoj tra Sirio kaj Libano. Dum la arab-israela milito de 1948, li estis unu el la fondintoj de la Cizbatron, la Palmaĥ kultura trupo, kaj estis ties ĉefa kantokomponisto.

En la 1950aj jaroj, Ĥefer kaj Dahn Ben-Amotz skribis *Sakon de Mensogetoj*, kolekto de rakontoj komuna en la Palmaĥ, kaj fondis la "Ĥamam" sociklubon en Jafo. Dum tiu tempo, li fondis "Revi'ijat Moadon HaTeatron" (Teatra Kluba Kvarteto). Li skribis ĉiusemajnan kolumnon por *Jediot Aĥronot*, kiu inkluzivis stiligitajn poemojn (en stilo de Makamoj) pri aktualaĵoj kaj nunaj aferoj. *Sako de Mensogetoj* atingis kultecan statuson en Israelo. Poste li servis kiel kultura ataŝeo al la israela konsulo en Los-Anĝeleso.

Li verkis poemojn por multe da komponistoj, kiel Saŝa Argov, Moŝe Vilenskij kaj Dubi Selcer. Artistoj kiu prezentis liajn kantojn estas interaliaj Arik Lavie, Jehoram Gaon, Ŝoŝana Damari kaj Jafa Jarkoni, tiel kiel la muzikbando La Altaj Fenestroj kaj por la plejmulto da israelaj militistaj bandoj. Li skribis kantotekston por muzikaloj, kiel *Kazablan*. Multaj de liaj kantoj, kiel "HaFinĵan" (la araba-beduena boligilo), "Haju Zmanim" (En tiuj tagoj) kaj "HaMilĥama Ha'aĥrona" (La lasta milito) estas konsideritaj israelaj klasikaĵoj. Li ankaŭ eldonis plurajn kolektojn de siaj kantoj.

Abrupte antaŭ ol la 1948 milito, li skribis kanton titolita "Inter la landlimoj", pri enmigrado. Ĝi inkluzivis la vortojn "Ni estas ĉi tie, defenda ŝildo". En 2002, la Israela Defenda Forta (IDF) lanĉis operacon en Cisjordanion kaj nomis ĝin Operaco Defenda Ŝildo.

## En Esperanto aperis 
* ''La violkolora rob' - HaSimla HaSegula''

## Eksteraj ligiloj 
Kategorio:Israelaj poetoj
Kategorio:Israelaj verkistoj
Kategorio:Israelaj dramistoj
Vishwanath Pratap Singh

**Vishwanath Pratap Singh** (naskiĝis la 25-an de junio 1931 en Alahabado kaj mortis la 27-an de novembro 2008, 77-jara, en Nov-Delhio kaŭze de multipla mjelomo) estis hindia kaj barata politikisto. Li estis la Ĉefministro de Barato inter 1989 kaj 1990. Antaŭis lin Rajiv Gandhi kaj sukcedis Chandra Shekhar.

Kategorio:Barataj politikistoj
Kategorio:Ĉefministroj de Barato
Libnov

**Libnov** () estas vilaĝo en Ĉeĥio, parto de municipo Krajková, troviĝanta en distrikto Sokolov. Ĝi situas proksimume 1,5&nbsp;km norde de Krajková apud rando de naturparko Leopoldovy Hamry. Estas ĉi tie registritaj 16 adresoj. En la jaro  ĉi tie daŭre vivis .

**Libnov** estas ankaŭ nomo de katastra teritorio kun areo 3,81&nbsp;km².

## Historio 
La unua skribmencio pri la vilaĝo devenas el la jaro 1420. En la katastro de la vilaĝo sur sudaj deklivoj de monto Šibeniční vrch (666 m) oni minis plumban ercon. Post la jaro 1945 okazis deviga ellandigo de la germana loĝantaro kaj la nombro de loĝantoj de la vilaĝo karakterize reduktiĝis, la municipon oni sukcesis ĝisloĝigi nur parte.

## Loĝantaro 
## Memorindaĵoj 
* Kapelo de Virgulino Maria Helpantino – (kultura memorindaĵo de Ĉeĥio) de nekonata aĝo, renovigita en la jaro 1738, rekonstruita en la jaro 2015.

## Pluaj fotoj 

Libnov rybníček.JPG|Libnov, fiŝlageto
Libnov štola nad Dolinou.jpg|Libnov, galerio

Kategorio:Krajková
Kategorio:Vilaĝoj en distrikto Sokolov
Kategorio:Setlejoj en Ercmontaro en Ĉeĥio
Kategorio:Eksaj municipoj en Ĉeĥio
Drilremizo (Vajmaro)

eta|Drilremizo en la parko de Kastelo Belvedere, Vajmaro

Rekte ĉe la plantkulturejo de Kastelo Belvedere en Vajmaro, Germanujo, troviĝas **Bohrstockschuppen**, laŭvorte *drilremizo* kiu estas en uzo kiel deponejo.

Tiu ĉi el pluraj longaj partoj konsistanta deponejo kiel ankaŭ la apuda placo *Bohrstockplatz* ricevis siajn nomojn pro terkonsistiĝprovoj kiuj iam prenitis surloke drile. Ĝi plejparte esta el ligno kaj havas selan tegmenton.

Malkutime estas ke tia konstruaĵo estas monumentprotektotaĵo. Ĝi ja figuras sur la listo de kulturmonumentoj en la vajmara kvartalo Ehringsdorf kiel ankaŭ la kompleta apuda hortikultura ensemblo.

## Eksteraj ligiloj 
* [Fotaro ĉi-prie sur la paĝaro de Klassik Stiftung Weimar(https://eo.wikipedia.org/wiki/Klassik_Stiftung_Weimar)]

## Notoj 
Kategorio:Konstruaĵoj en Vajmaro
Kategorio:Kastelo Belvedere (Vajmaro)
Chandra Shekhar

**Chandra Shekhar** aŭ plene esperante **Ĉandra Ŝeĥar** (naskiĝis la 17-an de aprilo 1927 en Ibrahimpatti, mortis la 8-an de julio 2007, 80-jara, en Nov-Delhio) estis hindia kaj barata politikisto. Li estis la Ĉefministro de Barato inter 1990 kaj 1991. Antaŭis lin Vishwanath Pratap Singh kaj sukcedis P. V. Narasimha Rao.

Kategorio:Barataj politikistoj
Inder Kumar Gujral

**Inder Kumar Gurjal** (naskiĝis la 4-an de decembro 1919 en Ĝelum kaj mortis la 30-an de novembro 2012, 92-jara, en Gurgaono) estis hindia kaj barata politikisto. Li estis la Ĉefministro de Barato inter 1997 kaj 1998. Antaŭis lin H. D. Deve Gowda kaj sukcedis Atal Bihari Vajpayee.

Kategorio:Barataj politikistoj
Kategorio:Ĉefministroj de Barato
Kategorio:Ĝanata Dal
Pamulaparthi Venkata Narasimha Rao

**Pamulaparti Venkata Narasimha Rao** (ofte mallongigata *P. V. Narasimha Rao*, naskiĝis la 28-an de junio 1921 en Vangara, Karimnagar kaj mortis la 23-an de decembro 2004, 83-jara, en Delhio) estis hindia kaj barata politikisto. Li estis la intertempa Ĉefministro de Barato dum 1996. Antaŭis lin Chandra Shekhar kaj sukcedis Atal Bihari Vajpayee.

Kategorio:Barataj politikistoj
Kategorio:Ĉefministroj de Barato
Deve Gowda

**Haradanahalli Dodde Deve Gowda** (ofte mallongigata *H. D. Deve Gowda* aŭ nur *Deve Gowda*, naskiĝis la 18-an de majo 1933 en Haradanahalli, do nun -jara) estas hindia kaj barata politikisto. Li estis la Ĉefministro de Barato inter 1996 kaj 1997. Antaŭis lin Atal Bihari Vajpayee kaj sukcedis I. K. Gujral.

Kategorio:Barataj politikistoj
Kategorio:Ĉefministroj de Barato
Kategorio:Ĝanata Dal
Sanfourche

"**Sanfourche**" havas la sekvajn signifojn:

* Henry Sanfourche (1775-1841), Kolonelo de la Franca Imperio. 
* Arthur Sanfourche (1898-1945), patro de
* Jean-Joseph Sanfourche (1929-2010), franca artisto. 

## Referencoj
112527 Panarese

'*112527 *Panarese'''* estas tre malgranda, hela asteroido de la ĉefa asteroida zono en orbita resonanco 3:7 kun Marso.

## Malkovro 
Ĝi estis malkovrita la  en la kadro de la astronomia kampanjo *Campo Imperatore Near Earth Object Survey'' (CINEOS) elde la Stacio de Campo Imperatore de la Observatorio de Abruco (L'Aquila, Italio).

## Nomo 
Ĝi estis nomita en memoro de la itala ĵurnalistino Rossella Panarese (1960–2021), radio-produktorino kaj scienca popularigistino. En 2003 ŝi kreis *Radio3 scienza*, ĉiutagan prisciencan elsendaĵo de la itala publika radio. Ŝi ankaŭ estis lektorino en scienca komuniko ĉe la Internacia Lernejo de Altnivelaj Studoj de Triesto kaj ĉe la Universitato 'Sapienza' de Romo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Campo Imperatore Near Earth Object Survey
Kategorio:Astronomiaj objektoj malkovritaj en 2002
Medicina etiko

La **medicina etiko** startis antaŭ nia erao, simbolita per la plej elstara kuracisto de la Antikveco, nome Hipokrato, kies doktrino havis grandan influon en la plenumo de la profesio de medicino en la venontaj jarcentoj.

La etiko zorgas pri la diskutado kaj fundamentado per meditado de la aro de principoj aŭ normoj kiuj konstituas la moralon. La moralo estas la aro de principoj, kriterioj, normoj kaj valoroj kiuj regas la . La moralo faras onin agadi per determinita maniero kaj permesas onin scii kion faru en preciza situacio.

La **medicina deontologio** estas la aro de principoj kaj etikaj reguloj kiuj devas inspiri kaj gvidi la profesian konduton de la kuracisto. La devoj preskribitaj devigas ĉiujn kuracistojn en la plenumo de ilia profesio, sendepende de la fako.
* Bonfarado
* Aŭtonomeco
* Justico
* Ne malbonfarado (*Primum non nocere*)

## Vidu ankaŭ 
* Bioetiko
* Hipokrata ĵuro

* Rilato kuracista-pacienta
* Deklaracio de Ĝenevo
* UMEA

## Notoj
Lobotomio

eta|Punkto por la sekco normigita por lobotomio antaŭ-frunta/leŭkotomio disvolvigita de Freeman kaj Watts.
La cerba **lobotomio** (aŭ *leŭkotomio*) estas tipo de psiko-kirurgio, konsistante en la kirurgia sekco de unu aŭ pliaj nervaj fakoj de cerba lobo. Se oni produktas la kompletan ablacion de cerba lobo, tiu estas nomita cerba lobektomio.​ Oni uzas ankaŭ depende de la loboj kiuj suferas intervenon: tempia, parieta, frunta aŭ antaŭfrunta -la plej intervenita-, kaj tio povas okazi en unusola hemisfero aŭ en ambaŭ.​

La unua homa leŭkotomio estis farita de António Egas Moniz en 1936. Tiu laboro meritigos lin por atingi la Nobel-premio pri medicino en 1949. Poste oni multe kritikis la metodon, ĉar la malsanuloj povis perdi inteligentecon, kaj la personeco sxanĝiĝis. Kelkaj devis esti flegotaj ĝis al la vivofino.

## Notoj 
Kategorio:Operaciaj kuracoprocedoj
Kategorio:Cerbo
Kategorio:Neŭrologio
Kategorio:Historio de psikiatrio
Kategorio:Medicina etiko
Kategorio:Medicina terminologio
Kategorio:Eksvalidiĝintaj sciencaj teorioj
António Egas Moniz

**António Caetano de Abreu Freire Egas Moniz** estis portugala psikiatro kaj neŭroĥirurgo. Li naskiĝis en Avanca (Estarreja, Distrikto Aveiro) la 29an de Novembro 1874 kaj mortis en Lisbono la 13an de Decembro 1955. La doktoro António Egas Moniz estis la inventisto de la lobotomio kaj de la angiografio.

Kvankam en la 1930 oni konsideris lin kandidato al Nobel-premio pro sia invento de la angiografio, nur en 1949 estis kiam Moniz ricevis la Nobel-premion pri medicino (estis la unua portugalo kiu atingis Nobel-premion) kun la svisa neŭrologo Walter Rudolf Hess, pro alia kontribuo: nome "pro la malkovro de la teŭrapeta valoro de la lobotomio en determinitaj psikozoj". La Banko de Portugalio rememorigis tiun okazon per dediĉo de la eldono de monbileto de 10 000 eskudoj la 12an de Januaro 1989.

[eta|maldekstre|300px|Moniz sur monbileto de 1989 de [Portugala eskudo|eskudoj.]]
Li tenis akademiajn postenojn, verkis multajn medicinajn artikolojn kaj ankaŭ servis en kelkaj parlamentaj kaj diplomatiaj postenoj por la portugala registaro. En 1911 li iĝis profesoro pri neŭrologio en Lisbono ĝis sia retiriĝo en 1944.

En 1938 (kiam li estis 63-jaraĝa), psikiatra paciento kiun li zorgis pafis al li ok fojojn, kaj lasis lin paralizulo por la cetero de sia vivo.

## Notoj 
Kategorio:Portugalaj kuracistoj
Kategorio:Portugalaj ambasadoroj
Kategorio:Psikiatroj
Kategorio:Nobel-premiitoj pri fiziologio aŭ medicino
Kategorio:Mortintoj en Lisbono
Kategorio:Neŭrokirurgoj
Kategorio:portugalaj psikiatroj
Tom Lehrer

**Andrew Thomas "Tom" LEHRER** (9-a de Aprilo 1928, Novjorko — 26-an de julio 2025, Kembriĝo) estas usona kantaŭtoro, satiristo, pianisto kaj matematikisto gradigita en la Universitato de Harvardo kiel *magna cum laude* estante 19-jaraĝa.

Li prelegis pri matematiko kaj muzikalo en Wellesley College, Harvard, MIT kaj en la Universitato de Kalifornio en Santa Cruz.

Lehrer estis konata per la kantoj kiujn li registris en la 1950-aj kaj 1960-aj jaroj. En tiu epoko li verkis 37 kantojn kiujn li kantis en pli ol 100 spektakloj kio faris lin polemika figuro de kulto de la protestokanto per kiu li satirigis sociajn kaj politikajn aferojn de aktualo, ĉefe kiam li iĝis produktoro de programo de televido *That Was the Week That Was*.

## Listo de kantoj 
* *Boston* (1944)
* *I Got it From Agnes* (1953)
* *Physical Revue* (1964)
* *Silent E* (1971)
* *L-Y* (1972)
* ''The Professor's Song* (1974)
* *There's a Delta for Every Epsilon* (1974)
* *The Derivative Song* (1974)
* *That's Mathematics* (1993)
* *Everybody Eat*
* *Thanksgiving*
* *Selling Out*
* *Hanukah in Santa Monica*
* *I Wanna Go Back to Dixie*
* *The Wild West is Where I Want to Be*
* *The Old Dope Peddler*
* *Fight Fiercely, Harvard*
* *Lobachevsky*
* *The Irish Ballad*
* *The Hunting Song*
* *My Home Town*
* *When You are Old and Grey*
* *The Wiener Schnitzel Waltz*
* *I Hold Your Hand in Mine*
* *Be Prepared*
* *Poisoning Pigeons in the Park*
* *Bright College Days*
* *A Christmas Carol*
* *The Elements*
* *Oedipus Rex*
* *In Old Mexico*
* *Clementine*
* *It Makes A Fellow Proud to be a Soldier*
* *She's My Girl*
* *The Masochism Tango*
* *We Will All Go Together When We Go*
* *National Brotherhood Week*
* *MLF Lullaby*
* *George Murphy*
* *The Folk Song Army*
* *Smut*
* *Send the Marines*
* *Pollution*
* *So Long, Mom*
* *Whatever Became of Hubert?*
* *New Math*
* *Who's Next?*
* *Alma*
* *Wernher Von Braun*
* *The Vatican Rag''

Kategorio:Personoj de Nov-Jorkio
Kategorio:Usonaj komponistoj
Kategorio:Usonaj matematikistoj
Kategorio:Usonaj kantistoj
Richard Kuhn

**Richard KUHN** (Vieno, 3-a de Decembro 1900 – Hajdelbergo, 1-a de Aŭgusto 1967) estis aŭstra kemiisto kaj universitata profesoro al kiu estis atribuita la Nobel-premio pri kemio de la jaro 1938 pro siaj malkovroj pri la sintezo de la karotenoido (vitamino A) kaj pri la enzimoj.

Li esploris pri la konstituo de karoteno, kio ebligis lin sintezigi la vitaminon A. Li formis parton de grupo de germanaj sciencistoj kiuj sukcesis izoligi kaj poste sintezigi la riboflavinon aŭ vitaminon B2. Krome, li laboris pri la stereokemio kaj la enzimoj. En 1938 oni atribuis al li la Nobel-premion pri kemio pro tiuj esploroj. Li ricevis ĝin en 1949, ĉar la nazia reĝimo estis malpermesinta la tiaman ricevon.

Kuhn kunlaboris kun altrangaj naziaj oficiroj, reprezentis la germanajn kemiistojn kaj denoncis siajn judajn kolegojn en 1936.​

## Notoj 
Kategorio:Germanaj kemiistoj
Kategorio:Aŭstraj kemiistoj
Kategorio:Naskiĝintoj en Vieno
Kategorio:Nobel-premiitoj pri kemio